_:ne2429d0d80dc42d78f5424e0f9691467xb0
<http://schema.org/articleBody>
"নওগাঁয় ছাত্র-জনতার অভ্যুত্থানে শহীদ পরিবারের সঙ্গে সাক্ষাৎ এবং দুর্নীতি, চাঁদাবাজি ও সন্ত্রাসের বিরুদ্ধে মত বিনিময় সভা করেছে ছাত্র আন্দোলনের সমন্বয়করা। আজ দুপুরে সদর উপজেলা পরিষদ অডিটোরিয়ামে এই মতবিনিময় সভা অনুষ্ঠিত হয়।\r\nসভায় রাজশাহী থেকে আসা বিভাগীয় সমন্বয়ক প্রতিনিধি দলের প্রধান মাহিন সরকার, সমন্বয়ক কুররাতুল আইন কানিজ, সাইফুল ইসলাম, মাসুদ রানাসহ নিহত পরিবারের সদস্যরা ও আহতরাও বক্তব্য দেন।\r\nএ সময় সমন্বয়ক মাহিন সরকার বলেন, বৈষম্যবিরোধী ছাত্র আন্দোলনে শেখ হাসিনা সরকারের পতন হয়েছে। এখন ছাত্র-জনতার ঐক্য ধরে রাখতে হবে এবং তাদের ঐক্যবদ্ধ থাকতে হবে। কোনোভাবেই ঐক্য নষ্ট করা যাবে না। রাষ্ট্রের সংস্কার প্রয়োজন, এজন্য অনিয়ম-দুর্নীতির বিরুদ্ধে ব্যবস্থা নেওয়া হবে। নিহত ও আহত পরিবারের মধ্য থেকে কর্মসংস্থানের ব্যবস্থাসহ এই সরকারকে আহতদের বিদেশে নিয়ে গিয়ে চিকিৎসার দাবিও জানান তিনি।"
<https://mission90.news/country/rajshahi/naoga/84094/>